মেটিয়াবুরুজের কেশোরাম কটন মিলের কোয়ার্টারে মেয়ের সঙ্গে থাকেন পঁচাশি বছরের ভি রামালু। সাতাশে সেপ্টেম্বর বাড়ি থেকে বেরিয়ে যান তিনি। তারপর থেকে পড়ে ছিলেন বেহালা রেলওয়ে রিজার্ভেশন কাউন্টারের সামনে। এলাকাবাসীর অভিযোগ, বারবার বেহালা থানাকে জানানো হলেও পুলিস কোনও ব্যবস্থা নেয়নি। সংবাদমাধ্যমের প্রতিনিধিরাই তাঁর ছবি তুলে whats app-এর মাধ্যমে চারিদিকে ছড়িয়ে দেন। ইতিমধ্যে রামুলুর পরিবারের তরফে গার্ডেনরিচ থানায় নিখোঁজ ডায়েরি করা হয়। শেষ পর্যন্ত whats app-এর সূত্রেই এক পরিচিতের কাছে রামুলুর খবর পান তাঁর মেয়ে। গতকাল রাতে বেহালা রিজার্ভেশন কাউন্টারের সামনে থেকে বাবাকে নিয়ে যান তিনি। রামুলুকে ট্যাক্সিতে তোলার মুহূর্তে ঘটনাস্থলে পৌছয় বেহালা থানার পুলিস।